Source: https://vuores.fi/vuores-palvelu-oy/tietoverkko/kerrostalon-liittaminen
Timestamp: 2019-06-19 16:55:14+00:00
Document Index: 9145306

Matched Legal Cases: ['kko ', 'kko ', 'kko ', 'kko ', 'kko ', 'kko ']

Kerros- tai rivitalon liittäminen tietoverkkoon - Vuores-portaali
Tietoverkko asukkaille
Tietoverkko yrityksille
Tietoverkko asuntoyhtiöille
Omakotitalon liittäminen tietoverkkoon
Kerros- tai rivitalon liittäminen tietoverkkoon
@vuores.fi-sähköpostit
Kerros- tai rivitalon liittäminen tieto- ja kaapeli-tv-verkkoon
Huom. Jos olet yksityishenkilö, katso laajakaistayhteyden käyttöönottoa tukevaa ohjeistusta Tietoverkko asukkaille -välilehdeltä.
Rakennuttajat voivat varata kiinteistön liittämisen Vuores-tietoverkkoon sähköisellä lomakkeella. Luethan ennen varaamista alla olevan ohjeistuksen.
Vuores Palvelun osakkaina Vuoreksen yhtiömuotoiset kiinteistöt liittyvät aina Vuores-tietoverkkoon. Vuores Palvelun laajakaistapalvelu (operaattorina Elmo/DNA) kytketään kaikkiin kiinteistön huoneistoihin.
Osakkuuden myötä perittävä kerrosneliöperusteinen investointiosuus kattaa tietoverkon käytön edellyttämän suunnittelun, kaapeloinnin, talojakamojen päätelaitteet ja asennuksen ICT-ohjeessa kuvattuun hankintarajaan asti.
Huom. Jos kiinteistön nousukaapeloinniksi otetaan käyttöön optinen eli kuitukaapelointi, jokaiseen huoneistojakamoon tulee asentaa rakennuttajan omalla kustannuksella kuitumuunnin, jolla kuitu kytketään huoneistokaapelointiin. Kuitumuuntimet jäävät taloyhtiön omistukseen. Jos nousukaapeloinniksi otetaan käyttöön parikaapelointi (cat), erillisiä kuitumuuntimia ei tarvita.
Asennus on hyvä varata viimeistään kolme kuukautta ennen toivottua asennusajankohtaa. Vuores Palvelu ei takaa että liittymä saadaan toimitettua toivottuna ajankohtana. Toimitus edellyttää, että kiinteistön teleputkitus ja mahdollinen kaapelinveto on tehty Vuoreksen ICT-ohjeen mukaisesti (Vuores Palvelu vetää kaapelin kiinteistön talojakamoon Mäyränmäessa ja Vuoreskeskuksessa, muualla Vuoreksessa kaapeli on valmiina tontin rajalla ja rakennuttaja vastaa kaapelin vetämisestä talojakamoon).
Kuitukaapelin sekä kytkinten asennuksesta sovitaan tilauksessa ilmoitetun työmaan yhteyshenkilön kanssa. Rakennuttaja vastaa siitä että kiinteistön puitteet ovat kunnossa sovittuina asennusajankohtina:
Kaapeli voidaan vetää talojakamoon, kun kiinteistön teleputkitus on valmis
Kaapeli voidaan päättää, kun talojakamon teline on asennettu (sisäverkko voi olla vielä kesken)
Kytkimet voidaan asentaa ja asunnot kytkeä, kun kaapeli on päätetty ja sisäverkko on valmis. Tämä vaihe toteutetaan yleensä vasta lähellä huoneistojen luovutuspäivää.
Mikäli puitteet eivät ole kunnossa, rakennuttajaa veloitetaan tarpeettomista asennuskäynneistä asennukset suorittavien yritysten hinnaston mukaisesti.
Kaapeli-tv on Elmolta/DNA:lta tilattava vapaaehtoinen lisäpalvelu. Kaapeli-tv voidaan kuitenkin tilata samalla tilauslomakkeella kuin tietoverkkoliittymä. Kaapeli-tv-tilauksissa Elmon asiakaspalvelu ottaa yhteyttä tilaajaan ja sopii palvelun tarkemmasta sisällöstä. Kaapelitelevisioon liittyminen edellyttää kuituverkon kytkentää. Kaapeli-tv-palvelun hinnat ovat 2 €/kk/huoneisto + alv sekä avausmaksu 550 €/kiinteistö + alv.
Rakennusautomaatioliittymät
Myös rakennusautomaatio- ja rappunäyttöliittymät ovat Elmolta tilattava lisäpalvelu. RAU-liittymät voidaan silti tilata samalla tilauslomakkeella kuin asuinhuoneistojen tietoverkkoliittymät.
Alta voit ladata Vuores-tietoverkon viimeisimmän ICT-ohjeen. Tutustu myös kaavioon, joka kuvaa asennusprosessin yhtiömuotoisten kiinteistöjen näkökulmasta.
Vuoreksen ICT-ohje (pdf)
Asennusprosessin kulku (pdf)
Lisätietoja saa tarvittaessa ottamalla yhteyttä Vuores Palveluun.